Ανοιχτή διαδικασία ανάθεσης δημοσίων συμβάσεων αγαθών και υπηρεσιών
Ανοικτός ηλεκτρονικός διαγωνισμός προμήθειας αγαθών και παροχής υπηρεσιών του άρθρου 27 του ν. 4412/2016
Κατάθεση προσφοράς (συμμετοχή) οικονομικού φορέα σε ανοιχτή διαδικασία ανάθεσης δημοσίων συμβάσεων αγαθών και υπηρεσιών κατόπν δημοσίευσης σχετικής προκήρυξης.
Υποψήφιοι ή προσφέροντες και, σε περίπτωση ενώσεων, τα μέλη τους, μπορούν να είναι φυσικά ή νομικά πρόσωπα εγκατεστημένα σε: α) σε κράτος-μέλος της Ευρωπαϊκής Ένωσης (ΕΕ), β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) σε τρίτες χώρες που έχουν υπογράψει και κυρώσει τη Συμφωνία του ΠΟΕ για τις Δημόσιες Συμβάσεις (ΣΔΣ) και δ) σε τρίτες χώρες που έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων (άρ. 25 ν. 4412/2016).
Εγγραφή χρήστη στη Διαδικτυακή Πύλη Ηλεκτρονικών Δημοσίων Συμβάσεων (ΕΣΗΔΗΣ). Η υποβολή αιτημάτων παροχής συμπληρωματικών πληροφοριών – διευκρινίσεων και των προσφορών πραγματοποιείται από οικονομικούς φορείς που είναι εγγεγραμμένοι χρήστες του ΕΣΗΔΗΣ (δηλαδή σε εκείνους στους οποίους έχουν χορηγηθεί όνομα χρήστη και κωδικός πρόσβασης).
Ο οικονομικός φορέας, που είναι νομικό πρόσωπο, να αποδεικνύει τη νόμιμη (ισχύουσα) εκπροσώπηση και τις συντελούμενες μεταβολές του οικείου νομικού προσώπου.
Η προσφορά υποβάλλεται στην προθεσμία που ορίζεται στη διακήρυξη (καταληκτική ημερομηνία και ώρα υποβολής προσφορών). Έως την ημέρα και ώρα αποσφράγισης των προσφορών, προσκομίζονται υποχρεωτικά από τον οικονομικό φορέα στην ΑΑ/ΑΦ, σε έντυπη μορφή και κλειστό φάκελο, τυχόν στοιχεία της ηλεκτρονικής προσφοράς που απαιτείται να προσκομισθούν σε πρωτότυπη έντυπη μορφή, όπως ορίζεται στη διακήρυξη (άρ. 13 παρ. 1στ ΚΥΑ 44756/2024).
Υποχρεωτικοί Λόγοι αποκλεισμού του άρ. 73 παρ. 1 και 2 του ν. 4412/2016 Πριν την ανάθεση δημόσιας σύμβασης, οι ΑΑ/ΑΦ ελέγχουν τη συνδρομή των υποχρεωτικών λόγων αποκλεισμού στο πρόσωπο των οικονομικών φορέων που υποβάλλουν προσφορά στο πλαίσιο μιας διαγωνιστικής διαδικασίας. Υποχρεωτικά αποκλείονται από τη συμμετοχή σε διαδικασίες σύναψης δημοσίων συμβάσεων, οικονομικοί φορείς στο πρόσωπο των οποίων διαπιστώνονται: - ποινικές καταδίκες, ή/και - μη καταβολή φόρων και εισφορών κοινωνικής ασφάλισης (παρ. 1 και 2 του άρ. 73 ν. 4412/2016). Σε συγκεκριμένες διαγωνιστικές διαδικασίες, ενδέχεται να περιγράφονται στη διακήρυξη και άλλοι υποχρεωτικοί λόγοι αποκλεισμού, όπως πχ η συμμετοχή στο διαγωνισμό φυσικών ή νομικών προσώπων εγκατεστημένων στη Ρωσία (Κανονισμός (ΕΕ) 2022/576, άρ. 5ια), ονομαστικοποίησης των μετοχών ανωνύμων εταιριών (εθνικός λόγος αποκλεισμού, άρ. 8 ν. 3310/2005), υποχρέωση κοινοποίησης ή δήλωσης ξένων χρηματοδοτικών συνεισφορών (Κανονισμός (ΕΕ) 2022/2560 , άρ. 27 επ.). Για πληροφορίες σχετικά με τη δυνατότητα των οικονομικών φορέων να αποδείξουν την αξιοπιστία τους, παρά τη συνδρομή κάποιου λόγου αποκλεισμού βλ. τη σχετική διαδικασία ΜΙΤΟΣ με αρ. 294797 "Επανορθωτικά Μέτρα".
Πλήρωση των προϋποθέσεων που τίθενται στη συγκεκριμένη διακήρυξη από την αναθετουσα αρχή/ αναθέτοντα φορέα (πχ χρηματοοικονομικής επάρκειας, τεχνικής ικανότητας, επαγγελματικής επάρκειας, κλπ).
Καταχώριση, με μέριμνα του εισηγητή/ συντάκτη, στο ΚΗΜΔΗΣ του πρωτογενούς και του εγκεκριμένου αιτήματος, των αποφάσεων ανάληψης υποχρέωσης και δέσμευσης πίστωσης, σύμφωνα με τα άρθρα 38 του ν. 4412/2016 και 5 και 6 της με αρ. 76928/2021 ΚΥΑ για το ΚΗΜΔΗΣ. Στις διαγωνιστικές διαδικασίες συμφωνιών - πλαίσιο, δεν είναι απαραίτητη η έκδοση και δημοσίευση της δέσμευσης πίστωσης (εγκεκριμένο αίτημα) για την κάλυψη συγκεκριμένων αναγκών (πρωτογενές αίτημα).
Διασφάλιση ηλεκτρονικής υπογραφής. Ο Οικονομικός Φορέας θα πρέπει να διαθέτει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή, υποστηριζόμενη από εγκεκριμένο πιστοποιητικό εγκεκριμένου παρόχου υπηρεσιών πιστοποίησης.
Προαιρετικοί Λόγοι αποκλεισμού του άρ. 73 παρ. 4 του ν. 4412/2016: Οι ΑΑ/ΑΦ μπορούν να συμπεριλάβουν στη διακήρυξη του διαγωνισμού κάποιους από τους λόγους αποκλεισμού που αναφέρονται στην παρ. 4 του άρ. 73 του ν. 4412/2016 (δυνητικοί λόγοι αποκλεισμού), οπότε οικονομικοί φορείς στο πρόσωπο των οποίων συντρέχουν οι προϋποθέσεις τους, αποκλείονται υποχρεωτικά από το διαγωνισμό: - αθέτηση υποχρεώσεων του περιβαλλοντικού, κοινωνικού και εργατικού δικαίου κατά την εκτέλεση των συμβάσεων, - κατάσταση πτώχευσης ή ανάλογη κατάσταση (εξυγίανση, ειδική εκκαθάριση, αναγκαστική διαχείριση, πτωχευτικός συμβιβασμός, αναστολή επιχειρηματικών δραστηριοτήτων), - σύναψη συμφωνιών με άλλους οικονομικούς φορείς, με στόχο τη στρέβλωση του ανταγωνισμού, - κατάσταση σύγκρουσης συμφερόντων που δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα - κατάσταση στρέβλωσης του ανταγωνισμού από την πρότερη συμμετοχή κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48, που δεν μπορεί να θεραπευθεί με άλλα, λιγότερο παρεμβατικά, μέσα -σοβαρή ή επαναλαμβανόμενη πλημμέλεια κατά την εκτέλεση προηγούμενης σύμβασης, με αποτέλεσμα πρόωρη καταγγελία, αποζημιώσεις ή άλλες παρόμοιες κυρώσεις, - ενοχή για σοβαρές ψευδείς δηλώσεις κατά την παροχή των πληροφοριών που απαιτούνται από την αναθέτουσα αρχή για την εξακρίβωση της απουσίας συνδρομής λόγων αποκλεισμού ή την πλήρωση των κριτηρίων επιλογής ή μη δυνατότητα προσκόμισης των δηλωθέντων δικαιολογητικών - απόπειρα αθέμιτου επηρεασμού της διαδικασίας λήψης αποφάσεων της αναθέτουσας αρχής, - απόκτηση εμπιστευτικών πληροφοριών που ενδέχεται να του αποφέρουν αθέμιτο πλεονέκτημα, - εξ αμελείας παροχή παραπλανητικών πληροφοριών που ενδέχεται να επηρεάσουν ουσιωδώς τις αποφάσεις της αναθέτουσας αρχής, - σοβαρό επαγγελματικό παράπτωμα το οποίο θέτει εν αμφιβόλω την ακεραιότητα του οικονομικού φορέα. Για πληροφορίες σχετικά με τη δυνατότητα των οικονομικών φορέων να αποδείξουν την αξιοπιστία τους, παρά τη συνδρομή κάποιου λόγου αποκλεισμού βλ. τη σχετική διαδικασία ΜΙΤΟΣ με αρ. 294797 - "Εξέταση επανορθωτικών μέτρων οικονομικού φορέα σε διαδικασία ανάθεσης δημόσιας σύμβασης".
Η διαδικασία αφορά στην ανοικτή διαδικασία ανάθεσης σύμβασης του αρ. 27 ν. 4412/2016 για την προμήθεια αγαθών/παροχή υπηρεσιών σε αναθέτουσες αρχές. Στη διαδικασία αυτή μπορούν να υποβάλλουν προσφορά όλοι οι ενδιαφερόμενοι οικονομικοί φορείς. Η ίδια διαδικασία, μπορεί να ακολουθείται, και όταν εφαρμόζεται η τεχνική της συμφωνίας πλαίσιο.
Οι προσφορές των οικονομικών φορέων συνοδεύονται από εγγύηση συμμετοχής σε ισχύ, το ύψος της οποίας δεν μπορεί να υπερβαίνει το δύο τοις εκατό (2%) της εκτιμώμενης αξίας της σύμβασης, μη συνυπολογιζόμενων των δικαιωμάτων προαίρεσης και παράτασης της σύμβασης, σύμφωνα με τα οριζόμενα στη διακήρυξη (άρ. 72 ν. 4412/2016). Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση. Στις συμφωνίες-πλαίσιο ενδέχεται να μην απαιτείται η υποβολή εγγύησης συμμετοχής.
Ενιαίο Ευρωπαϊκό Έγγραφο Σύμβασης (ΕΕΕΣ)
Δικαιολογητικά που προβλέπονται στα έγγραφα της σύμβασης κατά την κρίση της αναθέτουσας αρχής. Μπορεί να είναι δημόσια ή ιδιωτικά έγγραφα ή δηλώσεις ή πιστοποιητικά που κατά την κρίση της αναθέτουσας αρχής/ αναθέτοντος φορέα απαιτούνται για την αξιολόγηση των προσφορών.
Αποδεικτικό φορολογικής ενημερότητας για την πλήρωση των προϋποθέσεων της παρ. 2 του άρθρου 73 του ν.4412/2016.
Αποδεικτικό ασφαλιστικής ενημερότητας για την πλήρωση των προϋποθέσεων της παρ. 2 του άρθρου 73 του ν.4412/2016.
Απόσπασμα ποινικού μητρώου για την απόδειξη της μη συνδρομής των λόγων αποκλεισμού της παρ. 1 του άρθρου 73 του ν. 4412/2016.
Αποδεικτικά μέσα για την απόδειξη της νόμιμης (ισχύουσας) εκπροσώπησης και των μεταβολών του οικείου νομικού προσώπου. Ειδικότερα, προσκομίζονται νομιμοποιητικά έγγραφα σύστασης και ισχύουσας εκπροσώπησης, συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν, κατά το χρόνο της υποβολής τους.
Ταυτοποίηση με κωδικούς χρήσης του ΕΣΗΔΗΣ (Εθνικό Σύστημα Ηλεκτρονικών Δημοσίων Συμβάσεων)
Κωδικοί ΔΙΑΥΓΕΙΑ, Κωδικοί ΕΣΗΔΗΣ, Κωδικοί ΚΗΜΔΗΣ
Το Ευρωπαϊκό Ενιαίο Έγγραφο Σύμβασης (ΕΕΕΣ / ESPD) ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986 (Α’ 75) και υποβάλλεται συνοδευτικά με την ηλεκτρονική προσφορά, ως προκαταρκτική απόδειξη ότι: - ο οικονομικός φορέας δεν βρίσκεται σε μία από τις καταστάσεις αποκλεισμού που προβλέπονται από τη διακήρυξη και - πληροί τα κριτήρια επιλογής της διακήρυξης. Επίσης το ΕΕΕΣ περιλαμβάνει επίσημη δήλωση ότι ο οικονομικός φορέας θα είναι σε θέση, εφόσον του ζητηθεί και χωρίς καθυστέρηση, να προσκομίσει τα εν λόγω δικαιολογητικά. Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτικές υπεύθυνες δηλώσεις, τις οποίες υποβάλλει μαζί με το ΕΕΕΣ, σύμφωνα και με τα οριζόμενα στη διακήρυξη και μπορεί να αφορούν: - στη νομιμοποίηση του εκπροσώπου για την υποβολή της προσφοράς, - στο ακριβές των αντιγράφων, - στο ακριβές των μεταφράσεων, - στη μη έκδοση δικαστικής ή διοικητικής απόφασης με τελεσίδικη και δεσμευτική ισχύ για την αθέτηση των υποχρεώσεών καταβολής φόρων ή εισφορών κοινωνικής ασφάλισης, - σε τυχόν επικαλούμενα μέτρα αυτοκάθαρσης/επανορθωτικά μέτρα, - σε επίσημη δήλωση των αρμοδίων δημόσιων αρχών μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016, όπου αναφέρεται ότι δεν εκδίδονται τα απαιτούμενα από τη διακήρυξη έγγραφα ή πιστοποιητικά ή ότι τα εκδιδόμενα έγγραφα ή πιστοποιητικά δεν καλύπτουν όλες τις περιπτώσεις της διακήρυξης, - ένορκη βεβαίωση ή, όπου δεν προβλέπεται, υπεύθυνη δήλωση, αν το αρμόδιο κράτος-μέλος ή χώρα δεν εκδίδει τα απαιτούμενα από τη διακήρυξη έγγραφα ή πιστοποιητικά ή αν τα εκδιδόμενα έγγραφα ή πιστοποιητικά δεν καλύπτουν όλες τις περιπτώσεις που απαιτεί η διακήρυξη, - σε τυχόν ρώσικη συμμετοχή - στο ΕΕΕΣ τρίτων ή υπεργολάβων στις ικανότητες των οποίων στηρίζεται ο οικονομικός φορέας, - σε άλλες διευκρινίσεις σχετικά με τις δηλώσεις και πληροφορίες του ΕΕΕΣ. Διευκρινίσεις για τη χρήση του ΕΕΕΣ παρέχονται στο κείμενο στον ιστότοπο της ΕΑΔΗΣΥ.
Εφόσον οι τεχνικές προδιαγραφές δεν έχουν αποτυπωθεί στο σύνολό τους στις ειδικές φόρμες του Υποσυστήματος, η ΑΑ/ο ΑΦ μπορούν να ζητούν από τους οικονομικούς φορείς να επισυνάπτουν ηλεκτρονικά υπογεγραμμένα πρόσθετα σχετικά ηλεκτρονικά αρχεία, σύμφωνα με όσα ορίζονται στη διακήρυξη και στην ΚΥΑ 44756/2024 (άρ. 13, ΦΕΚ Β3380)
Εφόσον οι οικονομικοί όροι δεν έχουν αποτυπωθεί στο σύνολό τους στις ειδικές φόρμες του Υποσυστήματος, η ΑΑ/ο ΑΦ μπορούν να ζητούν από τους οικονομικούς φορείς να επισυνάπτουν ηλεκτρονικά υπογεγραμμένα πρόσθετα σχετικά ηλεκτρονικά αρχεία, σύμφωνα με όσα ορίζονται στη διακήρυξη και στην ΚΥΑ 44756/2024 (άρ. 13, ΦΕΚ Β3380).
Σε διαγωνιστικές διαδικασίες που διενεργούνται μέσω του ΕΣΗΔΗΣ, οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στα έγγραφα της σύμβασης, άλλως η προσφορά απορρίπτεται ως απαράδεκτη. Η εγγυητική επιστολή συμμετοχής δεν είναι υποχρεωτικό να προβλέπεται στα έγγραφα της σύμβασης, ως δικαιολογητικό συμμετοχής, όταν επιλέγεται η τεχνική της συμφωνίας πλαίσιο.
Τα ιδιωτικά έγγραφα είτε φέρουν προηγμένη ηλεκτρονική υπογραφή που υποστηρίζεται από αναγνωρισμένο πιστοποιητικό (όπως συμβαίνει με την τεχνική και οικονομική προσφορά), είτε εκδίδονται μέσω της Ενιαίας Ψηφιακής Πύλης της Δημόσιας Διοίκησης, είτε συνοδεύονται από ηλεκτρονικά υπογεγραμμένη (σύμφωνα με τα παραπάνω) υπεύθυνη δήλωση, όπου βεβαιώνεται η ακρίβειά τους.
Κατάθεση από τον αιτούντα (δια ζώσης ή ταχυδρομικά)
Ανοικτή διαγωνιστική διαδικασία ανάθεσης για την προμήθεια αγαθών και παροχή υπηρεσιών
Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ). Το άρθρο 27 του ν. 4412/2016 αφορά στην ανοικτή διαδικασία.
Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) – Τροποποίηση της υπ’ αρ. 64233/8.6.2021 (Β’ 2453) κοινής απόφασης των Υπουργών Ανάπτυξης και Επενδύσεων και Επικρατείας.
Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ).
Τροποποίηση των παρακάτω άρθρων: - άρθρο 80 του ν. 4412/2016, για τα αποδεικτικά μέσα, - άρθρο 361 του ν. 4412/2016, για την προθεσμία άσκησης προδικαστικής προσφυγής και - άρθρο 76 του ν. 4727/2020, για τις αναρτήσεις στο Πρόγραμμα ΔΙΑΥΓΕΙΑ.
Προβλεπόμενοι στο κανονιστικό πλαίσιο τρόποι ηλεκτρονικής υποβολής - υπογραφής ιδιωτικών εγγράφων
Κάθε ενδιαφερόμενος ο οποίος έχει ή είχε συμφέρον να του ανατεθεί συγκεκριμένη σύμβαση του νόμου αυτού και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, υποχρεούται, πριν την προσφυγή στα ένδικα βοηθήματα των άρθρων 372επ. του ν. 4412/2016 , να ασκήσει προδικαστική προσφυγή ενώπιον της Ενιαίας Αρχής Δημοσίων Συμβάσεων (ΕΑΔΗΣΥ) κατά της σχετικής πράξης ή παράλειψης της αναθέτουσας αρχής, σύμφωνα με τα άρθρα 360-371 του ν. 4412/2016. Με προδικαστική προσφυγή προσβάλλονται η διακήρυξη και οι αποφάσεις (πράξεις ή παραλείψεις) της αναθέτουσας αρχής κατά τη διάρκεια της διαγωνιστικής διαδικασίας. Η προθεσμία προσφυγής κατά απόφασης της αναθέτουσας αρχής είναι: α) 10 ή 15 ημέρες από την κοινοποίηση της προσβαλλόμενης πράξης, αναλόγως αν η κοινοποίηση έχει γίνει με ηλεκτρονικά ή με άλλα μέσα επικοινωνίας, αντίστοιχα ή β) 10 ημέρες από την πλήρη, πραγματική ή τεκμαιρόμενη, γνώση της πράξης που θίγει τα συμφέροντα του ενδιαφερόμενου οικονομικού φορέα ή γ) 15 μέρες από την επομένη της συντέλεσης της προσβαλλόμενης παράλειψης. Η προθεσμία για την άσκηση προδικαστικής προσφυγής κατά της διακήρυξης ή τροποποίησης της διακήρυξης διαγωνισμού είναι 15 ημέρες από τη δημοσίευσή της στο ΚΗΜΔΗΣ.
Ανάλογα με την εκτιμώμενη αξία της σύμβασης (άνω ή κάτω των ορίων του άρθρου 5 του ν. 4412/2016), η δημοσίευση πραγματοποιείται σε εθνικό επίπεδο ή/και ευρωπαϊκό, κατά περίπτωση.
Καταχώριση της διακήρυξης στο ΕΣΗΔΗΣ, στο πλαίσιο τήρησης του φακέλου δημόσιας σύμβασης, στον ηλεκτρονικό τόπο της διαδικασίας ανάθεσης και λήψη συστημικού αριθμού (άρ 45 ν. 4412/2016).
Μη υποχρεωτικό στάδιο. Οι οικονομικοί φορείς έχουν δικαίωμα υποβολής διευκρινιστικών ερωτημάτων που αφορούν στους όρους των εγγράφων της σύμβασης.
Μη υποχρεωτικό στάδιο. Τροποποίηση όρου/όρων της διακήρυξης, μπορεί να λάβει χώρα κατά δέσμια αρμοδιότητα ή κατ ενάσκηση της διακριτικής ευχέρειας της αναθέτουσας αρχής.
Οι προσφορές δύνανται να υποβάλλονται μέχρι την προβλεπόμενη στη διακήρυξη ημερομηνία και ώρα.
Πραγματοποιείται αποσφράγιση των προσφορών από την Επιτροπή Διαγωνισμού, που έχει συγκροτηθεί με απόφαση του αρμόδιου αποφαινόμενου οργάνου της αναθέτουσας αρχής. Κατά την ημερομηνία και ώρα της αποσφράγισης, η Επιτροπή, συνδέεται στο ΕΣΗΔΗΣ (με τουλάχιστον δύο (2) κωδικούς ΕΣΗΔΗΣ), προκειμένου να αποσφραγίσει ηλεκτρονικά τους φακέλους των οικονομικών φορέων. Εφόσον έχουν υποβληθεί προσφορές, η Επιτροπή αποσφραγίζει ηλεκτρονικά τα δικαιολογητικά συμμετοχής, την τεχνική και οικονομική προσφορά, εφόσον το κριτήριο ανάθεσης, είναι αποκλειστικά βάσει τιμής. Επίσης, η Επιτροπή έχει ελέγχει τους φακέλους των οικονομικών φορέων που έχουν υποβληθεί με φυσικό τρόπο στην αναθέτουσα αρχή και ελέγχει την προσήκουσα προσκόμιση των πρωτότυπων εγγυητικών επιστολών συμμετοχής των οικονομικών φορέων, με ποινή απόρριψης της αντίστοιχης προσφοράς.
Πραγματοποιείται αποσφράγιση των προσφορών από την Επιτροπή Διαγωνισμού, που έχει συγκροτηθεί με απόφαση του αρμόδιου αποφαινόμενου οργάνου της αναθέτουσας αρχής. Κατά την ημερομηνία και ώρα της αποσφράγισης, η Επιτροπή, συνδέεται στο ΕΣΗΔΗΣ (με τουλάχιστον δύο (2) κωδικούς ΕΣΗΔΗΣ), προκειμένου να αποσφραγίσει ηλεκτρονικά τους φακέλους των οικονομικών φορέων. Εφόσον έχουν υποβληθεί προσφορές, η Επιτροπή αποσφραγίζει ηλεκτρονικά τα δικαιολογητικά συμμετοχής και τις τεχνικές προσφορέας, εφόσον το κριτήριο ανάθεσης, δεν ορίζεται βάσει αποκλειστικά της τιμής.
Η Επιτροπή Διαγωνισμού αξιολογεί αρχικά τα δικαιολογητικά συμμετοχής και στη συνέχεια, τις τεχνικές προσφορές των προσφερόντων οικονομικών φορέων. Με την ολοκλήρωση της αξιολόγησης, η Επιτροπή συντάσσει πρακτικό όπου καταχωρούνται οι προσφέροντες, τα αποτελέσματα του ελέγχου και της αξιολόγησης των δικαιολογητικών συμμετοχής και των τεχνικών προσφορών, με την επιφύλαξη της απόρριψης προσφορών οικονομικών φορέων, λόγω μη προσήκουσας προσκόμισης εγγυητικής επιστολής συμμετοχής, εφόσον απαιτείται η προσκόμισή της από τη διακήρυξη. Κατόπιν, αξιολογούνται οι οικονομικές προσφορές των προσφερόντων, των οποίων τα δικαιολογητικά συμμετοχής και η τεχνική προσφορά κρίθηκαν αποδεκτά σύμφωνα με τα παραπάνω και καταχωρίζονται σε πρακτικό κατά σειρά μειοδοσίας. Τα Πρακτικά διαβιβάζονται στην αναθέτουσα αρχή και κατόπιν αυτή εκδίδει απόφασης αξιολόγησης των δικαιολογητικών συμμετοχής, των τεχνικών και οικονομικών προσφορών.
Αν ως κριτήριο ανάθεσης της σύμβασης έχει επιλεγεί η πλέον συμφέρουσα από οικονομική άποψη προσφορά, που δεν ορίζεται αποκλειστικά βάσει τιμής, η διαδικασία έχει ως εξής: α. Η Επιτροπή Διαγωνισμού ελέγχει τα δικαιολογητικά συμμετοχής και στη συνέχεια, αξιολογεί και βαθμολογεί μόνο τις τεχνικές προσφορές των προσφερόντων, των οποίων τα δικαιολογητικά συμμετοχής έκρινε πλήρη, με την επιφύλαξη της απόρριψης των προσφορών των οικονομικών φορέων που δεν προσκόμισαν προσηκόντως την εγγύηση συμμετοχής, εφόσον είχε ζητηθεί η προσκόμισή της με τη διακήρυξη. Η Επιτροπή καταχωρεί σε πρακτικό τους προσφέροντες και τα αποτελέσματα του ελέγχου των δικαιολογητικών συμμετοχής και των τεχνικών προσφορών. Τα αποτελέσματα του ελέγχου των δικαιολογητικών συμμετοχής και της αξιολόγησης των τεχνικών προσφορών επικυρώνονται με απόφαση της αναθέτουσας αρχής. Κατά της ανωτέρω απόφασης χωρεί προδικαστική προσφυγή ενώπιον της ΕΑΔΗΣΥ, χωρίς να επιτρέπεται η άσκηση άλλης διοικητικής προσφυγής.
Αποσφραγίζονται και αξιολογούνται οι οικονομικές προσφορές. Για την αξιολόγηση συντάσσεται πρακτικό, όπου η Επιτροπή καταχωρίζει σε πρακτικό κατά σειρά κατάταξης τις οικονομικές προσφορές που αξιολόγησε, με βάση τη συνολική βαθμολογία τους.
Η αναθέτουσα αρχή προσκαλεί τον προσωρινό ανάδοχο για την υποβολή των δικαιολογητικών κατακύρωσης ενός δέκα (10) ημερών από την κοινοποίηση της σχετικής πρόσκλησής της μέσω ΕΣΗΔΗΣ. Η Επιτροπή Διαγωνισμού αξιολογεί τα υποβληθέντα δικαιολογητικά κατακύρωσης και συντάσσει σχετικό πρακτικό.
Η αναθέτουσα αρχή δύναται να ματαιώσει τη διαδικασία ανάθεσης της σύμβασης με αιτιολογημένη απόφασή της μετά από γνωμοδότηση της Επιτροπής Διαγωνισμού, σύμφωνα με τα οριζόμενα στο άρθρο 106 του ν. 4412/2016.
Η γνώμη της Επιτροπής, όπως περιγράφεται στο/α πρακτικό/ά της, σχετικά με την αξιολόγηση των προσφορών, επικυρώνεται από την αναθέτουσα αρχή, με την έκδοση της απόφασης κατακύρωσης του άρθρου 105 του ν. 4412/2016, στην οποία ενσωματώνεται η προηγούμενη (εσωτερική) απόφαση της αναθέτουσας αρχής, κατά περίπτωση, αναλόγως του κριτηρίου ανάθεσης. Η απόφαση κατακύρωσης κοινοποιείται στους προσφέροντες, σύμφωνα με τα άρθρα 100 και 105 του ν. 4412/2016. Κατά της απόφασης κατακύρωσης χωρεί προδικαστική προσφυγή ενώπιον της ΕΑΔΗΣΥ, χωρίς να είναι επιτρεπτή η άσκηση άλλης προδικαστικής προσφυγής
Αποστολή πρόκλησης στον ανάδοχο για υπογραφή της συμφωνίας πλαίσιο/σύμβασης εντός 15 ημερών από την κοινοποίηση της έγγραφης ειδικής πρόσκλησης.
Η σύμβαση υπογράφεται από τον ανάδοχο και την αναθέτουσα αρχή.
Η διαδικασία περιλαμβάνει την κατάρτιση της διακήρυξης και των εγγράφων της σύμβασης. Στη διακήρυξη σύμβασης περιλαμβάνονται οι γενικοί και ειδικοί όροι διεξαγωγής της διαδικασίας ανάθεσης, τυχόν υποδιαίρεσή της σε τμήματα, η περιγραφή του φυσικού και οικονομικού αντικειμένου, οι τεχνικές προδιαγραφές, οι προϋποθέσεις συμμετοχής και οι λόγοι αποκλεισμού των συμμετεχόντων οικονομικών φορέων, τυχόν απαιτούμενα αποδεικτικά στοιχεία, οι προβλεπόμενες προθεσμίες προς ενέργεια και εν γένει, οι γενικές και ειδικές υποχρεώσεις των συμμετεχόντων.
Για τις διαδικασίες άνω των ορίων του άρθρου 5 του ν. 4412/2016, πρώτα δημοσιεύεται η προκήρυξη της διαγωνιστικής διαδικασίας στην Επίσημη Εφημερίδα της Ευρωπαϊκής Ένωσης (ΕΕΕΕ) με χρήση της υπηρεσίας eNotices2. Μετά τη δημοσίευση της προκήρυξης, η προκήρυξη καταχωρίζεται και στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ). Στη συνέχεια, καταχωρίζεται στο ΚΗΜΔΗΣ η διακήρυξη. Ακολουθεί η δημοσίευση της διακήρυξης σύμβασης στο "Πρόγραμμα Διαύγεια" και της περίληψης ουσιωδών στοιχείων της διακήρυξης στον έντυπο τύπο (τοπικός και περιφερειακός), για όσους φορείς έχουν την υποχρέωση.
Η διακήρυξη καταχωρίζεται στο ΚΗΜΔΗΣ, μετά την υπογραφή της. Ακολούθως, πραγματοποιείται δημοσίευση της διακήρυξης σύμβασης στο "Πρόγραμμα Διαύγεια" και της περίληψης ουσιωδών στοιχείων της διακήρυξης στον έντυπο τύπο (τοπικό και περιφερειακό), για όσους φορείς έχουν την υποχρέωση.
Η απόφαση κατακύρωσης δημοσιεύεται στο ΚΗΜΔΗΣ μετά την οριστικοποίησή της.
Τα έγγραφα της σύμβασης ενδέχεται να αποτελούνται από περισσότερα τεύχη (πχ. προκήρυξη, τεχνική συγγραφή υποχρεώσεων, περιγραφικό έγγραφο, υποδείγματα, ΕΕΕΣ, τυχόν συμπληρωματικές πληροφορίες και τροποποιήσεις της διακήρυξης), τα οποία μαζί με την εφαρμοστέα νομοθεσία συνθέτουν το κανονιστικό πλαίσιο της συγκεκριμένης διαγωνιστικής διαδικασίας ανάθεσης.
Οι αναθέτουσες αρχές υποχρεούνται να χρησιμοποιούν το ΕΣΗΔΗΣ σε όλα τα στάδια της διαδικασίας σύναψης δημοσίων συμβάσεων που εμπίπτουν στο πεδίο εφαρμογής του ν. 4412/2016, με εκτιμώμενη αξία ανώτερη των τριάντα χιλιάδων (30.000) ευρώ.
Τα διευκρινιστικά ερωτήματα υποβάλλονται εντός του χρονικού διαστήματος που ορίζεται στα έγγραφα της σύμβασης. Η υποβολή αιτημάτων παροχής συμπληρωματικών πληροφοριών – διευκρινίσεων πραγματοποιείται από οικονομικούς φορείς που είναι εγγεγραμμένοι χρήστες του ΕΣΗΔΗΣ (δηλαδή σε εκείνους στους οποίους έχουν χορηγηθεί όνομα χρήστη και κωδικός πρόσβασης).
Η αναθέτουσα αρχή μπορεί να έχει δέσμια αρμοδιότητα ή διακριτική ευχέρεια για παράταση της καταληκτικής ημερομηνίας παραλαβής των προσφορών. Το αυτό αφορά και κάθε άλλο όρο των εγγράφων της σύμβασης. Η τροποποίηση όρου της διακήρυξης προϋποθέτει την τήρηση όλων των προβλεπόμενων απαιτήσεων δημοσιότητας.
Σε περίπτωση που η Επιτροπή διαπιστώσει ότι δεν έχουν υποβληθεί προσφορές, συντάσσει πρακτικό με το οποίο γνωμοδοτεί για τη ματαίωση της διαδικασίας, σύμφωνα με τα οριζόμενα στο άρθρο 106 του ν. 4412/2016.
Τα στάδια αξιολόγησης διαφοροποιούνται με βάση το προβλεπόμενο κριτήριο ανάθεσης.
Στο στάδιο αυτό, τα στοιχεία των προσφορών που αποσφραγίζονται είναι προσβάσιμα μόνο στα μέλη του αρμόδιου γνωμοδοτικού οργάνου και στην αναθέτουσα αρχή. Η εκδοθείσα από την αναθέτουσα αρχή απόφαση είναι εσωτερική, μη κοινοποιήσιμη.
Οι συμμετέχοντες οικονομικοί φορείς λαμβάνουν γνώση της ταυτότητας και των προσφορών των λοιπών συμμετεχόντων οικονομικών φορέων μετά την έκδοση της απόφασης της αναθέτουσας αρχής που εγκρίνει το πρακτικό αξιολόγησης των δικαιολογητικών συμμετοχής και των τεχνικών προσφορών.
Σε αυτό το στάδιο, για πρώτη φορά, λαμβάνουν γνώση οι συμμετέχοντες στη διαγωνιστική διαδικασία με κριτήριο την ανάθεσης τη χαμηλότερη τιμή, σχετικά με την ταυτότητα και τα υποβληθέντα στοιχεία των λοιπών συμμετεχόντων στη διαδικασία. Στη διαδικασία ανάθεσης με κριτήριο την πιο συμφέρουσα οικονομική προσφορά με βάση τη σχέση ποιότητας - τιμής, μετά από την έκδοση και κοινοποίηση της απόφασης κατακύρωσης, οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης. Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις: α) κοινοποίηση της απόφασης κατακύρωσης μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε όλους τους οικονομικούς φορείς που έλαβαν μέρος στη διαδικασία ανάθεσης δημόσιας σύμβασης, εκτός από τους οριστικώς αποκλεισθέντες, β) ολοκλήρωση του σταδίου δικαστικής προστασίας στο προσυμβατικό στάδιο, σε συμβάσεις με εκτιμώμενη αξία άνω των ορίων του άρθρου 118 του ν. 4412/2016, περί απευθείας ανάθεσης, και των εξήντα χιλιάδων (60.000) ευρώ για τις συμβάσεις ενεργειών τεχνικής βοήθειας του άρθρου 119 του ν. 4412/2016, γ) επιτυχής ολοκλήρωση του προσυμβατικού ελέγχου από το Ελεγκτικό Συνέδριο, εφόσον απαιτείται, και δ) υποβολή δήλωσης οψιγενών μεταβολών από τον προσωρινό ανάδοχο, εφόσον απαιτείται.
Για τη δημοσίευση στην ΕΕΕΕ, ο αρμόδιος υπάλληλος θα πρέπει να διαθέτει κωδικούς EU LOGIN και να χρησιμοποιήσει τα ηλεκτρονικά έγγραφα για τη συμπλήρωση και αποστολή προκηρύξεων στην Επίσημη Εφημερίδα της ΕΕ μέσω της υπηρεσίας eNotices2 (https://enotices2.ted.europa.eu/home). Όσα από τα παραπάνω στοιχεία και έγγραφα αποτελούν αντικείμενο ανάρτησης στο "Πρόγραμμα ΔΙΑΥΓΕΙΑ", σύμφωνα με το ν. 4727/2020 (Α΄ 184), όπως ισχύει, δεν καταχωρίζονται πρωτογενώς στο "Πρόγραμμα ΔΙΑΥΓΕΙΑ", αλλά αντλούνται αυτόματα από το ΚΗΜΔΗΣ.
Τα δικαιολογητικά κατακύρωσης του προσωρινού αναδόχου θεωρείται ότι ισχύουν και κατά τον χρόνο υπογραφής του ΕΕΕΣ, εκτός αν η αναθέτουσα αρχή ή άλλος συμμετέχων οικονομικός φορέας αποδείξει το αντίθετο με την άσκηση προδικαστικής προσφυγής ενώπιον της ΕΑΔΗΣΥ.
Η απόφαση κατακύρωσης δημοσιεύεται και στο Πρόγραμμα ΔΙΑΥΓΕΙΑ.
Η σύμβαση θεωρείται συναφθείσα με την κοινοποίηση της πρόσκλησης προς υπογραφή της σύμβασης στον ανάδοχο. Το αργότερο 30 ημέρες μετά τη σύναψη σύμβασης ή συμφωνίας-πλαίσιο, σε συνέχεια της σχετικής απόφασης ανάθεσης ή σύναψης, οι αναθέτουσες αρχές αποστέλλουν γνωστοποίηση συναφθείσας σύμβασης με τα αποτελέσματα της διαδικασίας σύναψης της σύμβασης στην Επίσημη Εφημερίδα της Ευρωπαϊκής Ένωσης (ΕΕΕΕ) με χρήση της υπηρεσίας eNotices2.
Τα συμφωνητικά που αφορούν διαγωνισμούς, με εκτιμώμενη αξία σύμβασης άνω των ενωσιακών ορίων καταχωρίζονται στο ΚΗΜΔΗΣ αμέσως μετά την δημοσίευση της αντίστοιχης γνωστοποίησης στην Επίσημη Εφημερίδα της Ευρωπαϊκής Ένωσης (ΕΕΕΕ) και πριν την εκτέλεση οποιασδήποτε δαπάνης, ενώ τα συμφωνητικά που αφορούν διαγωνισμούς κάτω των ενωσιακών ορίων καταχωρίζονται μόνο στο ΚΗΜΔΗΣ αμέσως μετά την υπογραφή τους και πριν την εκτέλεση οποιασδήποτε δαπάνης.
Σύνταξη και υπογραφή διακήρυξης και λοιπών εγγράφων της σύμβασης
Δημοσίευση σε ευρωπαϊκό ή και εθνικό επίπεδο
Δημοσίευση σε ανοικτή ηλεκτρονική διαδικασία άνω των ορίων
Δημοσίευση σε ανοικτή ηλεκτρονική διαδικασία κάτω των ορίων
Υποβολή διευκρινιστικών ερωτημάτων από ενδιαφερόμενους οικονομικούς φορείς και παροχή διευκρινίσεων από την αναθέτουσα αρχή
Λήξη της προβλεπόμενης στη διακήρυξη ημερομηνίας και ώρας παραλάβης προσφορών
Αποσφράγιση από την Επιτροπή Διαγωνισμού των δικαιολογητικών συμμετοχής, των τεχνικών και οικονομικών προσφορών (κριτήριο ανάθεσης αποκλειστικά βάσει τιμής)
Αποσφράγιση από την Επιτροπή Διαγωνισμού των δικαιολογητικών συμμετοχής και των τεχνικών προσφορών (κριτήριο ανάθεσης όχι αποκλειστικά βάσει τιμής)
Αξιολόγηση των προσφορών από την Επιτροπή Διαγωνισμού και έκδοση σχετικής απόφασης από την αναθέτουσα αρχή
Αξιολόγηση των δικαιολογητικών συμμετοχής, των τεχνικών και οικονομικών προσφορών και έκδοση σχετικής απόφασης από την αναθέτουσα αρχή
Αξιολόγηση των δικαιολογητικών συμμετοχής και των τεχνικών προσφορών και έκδοση σχετικής απόφασης από την αναθέτουσα αρχή
Αποσφράγιση και αξιολόγηση οικονομικών προσφορών
Πρόσκληση υποβολής δικαιολογητικών κατακύρωσης και αξιολόγησή τους
Έκδοση απόφασης κατακύρωσης από την αναθέτουσα αρχή και οριστικοποίησή της
Δημοσίευση απόφασης κατακύρωσης στο ΚΗΜΔΗΣ
Πρόσκληση προς τον ανάδοχο για υπογραφή του συμφωνητικού
Υπογραφή της σύμβασης από τα συμβαλλόμενα μέρη
Έγγραφο δημόσιας υπηρεσίας/δημόσιου φορέα
Οδηγός για την Ελλάδα - Συμμετοχή σε δημόσιους διαγωνισμούς